钦定古今图书集成/明伦汇编/氏族典/第435卷 > 《廖用贤尚友录》 > 左景
## 钦定古今图书集成/明伦汇编/氏族典/第435卷 > 《廖用贤尚友录》 > 左景

按《万姓统谱》：“景，字孟化，泾县人，激之子。举宣德丙午
乡试，任陵川学训导，启迪有方，擢河南道监察御史，
居外艰，服阕，改山西道，风采独著，捕盗畿甸，平反诬
坐死者十一人。按云南，监平麓川军。既至曲靖，苗贼
犯城，令民督战，生擒有功，有白金、纻丝之赐。以忤重
臣，补四川佥事。”